CELEX: C2004/094/159
Language: fi
Date: 2004-04-17 00:00:00
Title: Anheuser-Busch, Incorporatedin 20.2.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/63
            
         Anheuser-Busch, Incorporatedin 20.2.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne
   (Asia T-71/04)
   (2004/C 94/159)
   Oikeudenkäyntikieli määritetään työjärjestyksen 131 artiklan 2 kohdan mukaisesti kieli, jolla kannekirjelmä on laadittu: englanti
   Anheuser-Busch, Incorporated, St. Louis, Missouri, USA, on nostanut 20.2.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) (SMHV) vastaan. Kantajan edustajina ovat asianajajat V. von Bomhard, A. Renck ja A. Pohlmann.
   Bedejovicky Budvar, narodni podnik osallistui myös asian käsittelyyn valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston (tavaramerkit ja mallit) valituslautakunnan 3.12.2003 tekemän ratkaisun R 1000/2001-2 sikäli kuin siinä hylättiin riidanalaisen tavaramerkin AB GENUINE BUDWEISER KING OF BEERS rekisteröinti luokkaan 32 kuuluvia tavaroita varten
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               Yhteisön tavaramerkin hakija:
            
            
               Anheuser-Busch Inc.
            
         
               Haettu tavaramerkki:
            
            
               Kuviomerkki AB GENUINE BUDWEISER KING OF BEERS luokkaan 32 kuuluvia tavaroita varten (olut ym.)
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Budejovicky Budvar
            
         
               Tavaramerkki- tai merkkioikeus, johon väitemenettelyssä on vedottu:
            
            
               Kansallinen sanamerkki BUDWEISER
            
         
               Väiteosaston ratkaisu:
            
            
               Rekisteröinnin epääminen
            
         
               Valituslautakunnan ratkaisu:
            
            
               Valituksen hylkääminen
            
         
               Kanneperusteet:
            
            
               Asetuksen N:o 40/94 (1) 42 artiklan 2 ja 3 kohdan rikkominen. Tämän kanneperusteen yhteydessä kantaja väittää, että väitteen tekijän esittämä käyttöä koskeva näyttö oli riittämätön tosiasiallisen käytön osoittamiseksi. Asetuksen N:o 40/94 8 artiklan 1 kohdan b alakohdan rikkominen.
               Tässä yhteydessä kantaja väittää, että kyseessä olevien tavaramerkkien välillä ei ole sekaannusvaaraa.
            
         
      (1)   Yhteisön tavaramerkistä 20 päivänä joulukuuta 1993 annettu neuvoston asetus (EY) N:o 40/94 (EYVL 11, s. 1).